
REFERAT

privind aprobarea Planului Urbanistic Zonal “Parcelare şi dezmembrare strada Constantin Daniel”, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.

Având în vedere documentaţia înregistrată la noi cu nr. U32005-002059/10.05.2005, prin care se solicită avizarea din punct de vedere urbanistic a Planului Urbanistic Zonal “Parcelare şi dezmembrare strada Constantin Daniel”, Timişoara.

Având în vedere cerinţele Certificatului de Urbanism nr. 452/02.02.2005.
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic Zonal „Parcelare şi dezmembrare strada Constantin Daniel”, Timişoara.
Documentaţia este iniţiată de proprietarul terenului Mândruleanu Florin Pantelimon şi este elaborată de biroul individual de arhitectură „Arh. Crăculeac Mircea”, proiect nr. P-202/2005.
Terenul studiat în cadrul P.U.Z. se află situat în zona de sud-vest a municipiului Timişoara, zona Freidorf la intersecţia străzilor Constantin Daniel cu str. A. Bacalbaşa.
In conformitate cu PUG Timişoara amplasamentul este situat în intravilanul municipiului Timişoara, în UTR 58, având destinaţie mixtă: zonă de locuinţe şi funcţiuni complementare, Caracterul zonei este preponderent rezidenţial, cu construcţii cu regim de înălţime P - P+2 niveluri.
Parcela studiată în cadrul P.U.Z. are suprafaţa totală de 10.000 mp, conform CF nr. 3115, nr. top 505/2/1/2 şi este în proprietatea lui Mândruleanu Florin Pantelimon.
Prin documentaţia prezentată se propune realizarea unei lotizări de 10 parcele destinate construirii de locuinţe individuale, cu fronturile stradale oscilând de la 15m la 23m.
Strada Bacalbaşa este prevăzută a fi de 12m, cu două benzi carosabile 2x3,5m şi pietonal cu zonă verde lateral. Deservirea rutieră a parcelelor propuse se va face pe un drum de acces nou propus, perpendicular pe strada Bacalbaşa, cu lăţimea de 10.50m. Capătul aleii se va racorda la un careu terminal de întoarcere auto, cu posibilitatea preluării acestui drum propus în viitoarele parcelări.
Suprafeţele pe care se vor realiza drumurile vor trece în domeniul public al municipiului Timişoara, conform declaraţiei notariale autentificate sub nr. 2818/06.06.2005. Autorizarea executării construcţiilor se va face numai după ce drumurile propuse, respectiv lărgirile drumurilor existente prevăzute în prezenta documentaţie vor fi publice.

Procentul de ocupare al terenului va fi de maxim 40%, iar regimul de înălţime maxim admis va fi de S(D)+P+1E+M. 


Construcţiile vor fi amplasate pe parcele astfel:

1) cu retragere de maxim 6m faţă de aliniamentul stradal pe parcelele nr. 1, 2,10.
2) cu retragere de minim 4 m. faţă de limita posterioară a parcelelor, pentru parcelele nr. 3, 4, 5, 9


Adâncimea construcţiilor propuse va fi următoarea:

1) pe parcela nr. 1 nu va depăşi limita de proprietate dintre parcelele 2 şi 3;

2) pe parcela nr. 7 nu va depăşi limita de proprietate dintre parcelele 5 şi 6;

3) pe parcela nr. 10 nu va depăşi limita de proprietate dintre parcelele 8 şi 9.

La realizarea construcţiilor se vor respecta condiţiile impuse prin avizele eliberate de deţinătorii de reţele şi utilităţi publice, respectiv zonele cu interdicţie de construire.

Planul Urbanistic Zonal “Parcelare şi dezmembrare strada Constantin Daniel”, Timişoara se va integra în Planul Urbanistic General al Municipiului Timişoara şi va avea o valabilitate de10 ani. 

